CELEX: 62013TN0491
Language: el
Date: 2013-09-11 00:00:00
Title: Υπόθεση T-491/13: Προσφυγή της 11ης Σεπτεμβρίου 2013 — Perfetti Van Melle Benelux κατά ΓΕΕΑ — Kraft Foods Global Brands (TRIDENT PURE)

23.11.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 344/60
            
         Προσφυγή της 11ης Σεπτεμβρίου 2013 — Perfetti Van Melle Benelux κατά ΓΕΕΑ — Kraft Foods Global Brands (TRIDENT PURE)
   (Υπόθεση T-491/13)
   2013/C 344/110
   Γλώσσα στην οποία ασκήθηκε η προσφυγή: η αγγλική
   
      Διάδικοι
   
   
      Προσφεύγουσα: Perfetti Van Melle Benelux BV (Breda, Κάτω Χώρες) (εκπρόσωπος: P. Perani, G. Ghisletti και F. Braga, δικηγόροι)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αντίδικος ενώπιον του τμήματος προσφυγών: Kraft Foods Global Brands LLC (Northfield, Ηνωμένες Πολιτείες)
   
      Αιτήματα της προσφεύγουσας
   
   Η προσφεύγουσα ζητεί από το Γενικό Δικαστήριο:
   
               —
            
            
               να ακυρώσει την απόφαση του τέταρτου τμήματος προσφυγών του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) της 9ης Ιουλίου 2013 στην υπόθεση R 706/2012-4· και
            
         
               —
            
            
               να καταδικάσει το ΓΕΕΑ στα δικαστικά έξοδα της παρούσας διαδικασίας και τον αντίδικο ενώπιον του τμήματος προσφυγών στα δικαστικά έξοδα της παρούσας διαδικασίας, καθώς και στα δικαστικά έξοδα της διαδικασίας ενώπιον του τμήματος προσφυγών.
            
         
      Λόγοι και κύρια επιχειρήματα
   
   
      Αιτούσα την καταχώριση του κοινοτικού σήματος: Η αντίδικος ενώπιον του τμήματος προσφυγών
   
      Σήμα προς καταχώριση: Το λεκτικό σήμα «TRIDENT PURE» για προϊόντα της κλάσεως 30 — Καταχωρισμένο υπ’ αριθ. 9 352 642 κοινοτικό σήμα
   
      Δικαιούχος του κατά τη διαδικασία ανακοπής αντιταχθέντος σήματος ή σημείου: Η προσφεύγουσα
   
      Αντιταχθέν σήμα ή σημείο: Το ασπρόμαυρο εικονιστικό σήμα που περιέχει τα λεκτικά στοιχεία «PURE WHITE» για προϊόντα της κλάσεως 30 — Κοινοτικό σήμα υπ’ αριθ. 6 771 869· το ασπρόμαυρο εικονιστικό σήμα που περιέχει τα λεκτικά στοιχεία «mentos PURE FRESH PURE BREATH» για προϊόντα της κλάσεως 30 — Κοινοτικό σήμα υπ’ αριθ. 8 813 487· το άσπρο, ανοιχτό μπλε, μπλε και πράσινο εικονιστικό σήμα που περιέχει τα λεκτικά στοιχεία «PURE» για προϊόντα της κλάσεως 30 — Καταχωρισμένο κοινοτικό σήμα υπ’ αριθ. 9 291 634· το λεκτικό σήμα «PURE FRESH» για προϊόντα της κλάσεως 30 — Το γαλλικό σήμα υπ’ αριθ. 63 431 610· το εικονιστικό σήμα σε διάφορες αποχρώσεις του μπλε και του άσπρου που περιέχει τα λεκτικά στοιχεία «mentos PURE FRESH» για προϊόντα της κλάσεως 30 — Διεθνής καταχώριση υπ’ αριθ. 932 886 με ισχύ στην Βουλγαρία, στην Τσεχική Δημοκρατία, στη Δανία, στη Γερμανία, στην Ελλάδα, στην Ισπανία, στη Γαλλία, στην Ουγγαρία, στην Πολωνία, στην Πορτογαλία, στη Σλοβενία, στη Σλοβακία, στη Φινλανδία και στη Σουηδία· το ασπρόμαυρο εικονιστικό σήμα που περιέχει τα λεκτικά στοιχεία «mentos PURE FRESH» για προϊόντα της κλάσεως 30 — Το ιταλικό σήμα υπ’ αριθ. 1 280 532· το εικονιστικό σήμα σε διάφορες αποχρώσεις του μπλε και του άσπρου που περιέχει τα λεκτικά στοιχεία «mentos PURE FRESH» για προϊόντα της κλάσεως 30 — Το σήμα της Μπενελούξ υπ’ αριθ. 820 42· το ασπρόμαυρο εικονιστικό σήμα που περιέχει τα λεκτικά στοιχεία «mentos PURE WHITE» για προϊόντα της κλάσεως 30 — Το σήμα της Μπενελούξ υπ’ αριθ. 864 652
   
      Απόφαση του τμήματος ανακοπών: Δέχεται την ανακοπή
   
      Απόφαση του τμήματος προσφυγών: Δέχεται την προσφυγή και απορρίπτει την ανακοπή
   
      Προβαλλόμενοι λόγοι: Παράβαση του άρθρου 8, παράγραφος 1, στοιχείο β', του κανονισμού για το κοινοτικό σήμα